Raimund Mureda

miniatura|left|alt=Gilo Prugger danter i fundadëures dl Museum Gherdëina ai 15 de agost 1960|Raimund Mureda (l segondo a man drëta mpé) danter i fundadëures dl Museum Gherdëina ai 15 de agost 1960
Raimund Mureda (Moroder) (* 30 de agost 1908 a Urtijëi; † 28 de jené 1985 a Urtijëi) ie stat n scultëur de Gherdëina y diretëur dla Scola d'Ert de Urtijëi. 

 Biografia 
Nasciù da Filippina Kostner y Karl Moroder de Lenert na familia de scultëures.
Ntan l fascism al messù mudé l'inuem de familia Moroder a Mureda y ël à mantenì chësc inuem ladin per duta si familia.
Ël à maridà Maria Holzknecht da Martin y à abù 5 fions Margherita, Karlheinz, Manfred, Martina y Patrizia.
L à fat la scola d'ert a Urtijëi, ie stat lerner pra Hermann Moroder Jumbiërch y fant pra Cristl Runggaldier da Janon.
Ël à studià a Monza cun Arturo Martini, a Firenze cun Libero Andreotti y Bruno Innocenti. Temp de viëra ie1 stat doi semestri tla Cademia de Minca dal profesëur Pleeker.
L à scumencià a nsenië tla scola profesciunela de Persenon tl 1936.
L ann 1936/37 ie1 stat nseniant de mudelé tla Scola d’Ert de Castelmassa (RO). L an 1938 al scumencià a nsenié mudelé nfin al an 1957. Dal 1957 mpò à1 po mena la scola sciche di­retëur nfin 1 an dla pension 1976.

Raimund Mureda ie stat ai 19 de lugio 1945 un di 19 uemes che cun na senteda tl Hotel Madonna a Urtijëi à metu su la Union di Ladins de Gherdëina y l ie stat cunselier dla Union dal 1947 al 1949Vinzenz Peristi: I 38 cunsëies dla Union di Ladins de Gherdëina dal 1945 al 2014. Calënder de Gherdëina 2015, pl. 61..
Ël ie stat fundadëur tl 1958 cun Robert Moroder presidënt, Hermann Moroder-Jumbierch, Heinrich Moroder-Doss, Alex Moroder, Luis Piazza, Vigil Prugger dl Museum Gherdëina.
L ie stat ncé cunmëmber dla grupa Ruscel.
Do la viëra iel stat cunselier tl cunsëi dla Lia Mostra d’Ert a Urtijëi.
Raimund Moroder à nce sunà l saxofonn pra la mujiga de UrtijëiSaxofonn. Calënder de Gherdëina 2004, pl. 21.

 Lëures 
 Madre Atesina na gran scultura de mauta cueta che ti à purtà n prim premi a Roma tl 1934. 
 Scultures de nëif cun Oswald Moroder dan la viëra a Urtijëi y tla Val de Puster, a Sanciana n saudé y a Toblach n gran alpino per la garejedes de schi “Littoriali"Edgar Moroder, Karlheinz Mureda: Gran figures de nëif fates ti ani 1936 y 1938. Calënder de Gherdëina 2015, pl. 218-221.
 Scultures tla nëif a Urtijëi do la viëraEdgar Moroder: Figures de nëif dl prufessëur Raimund Mureda do l 1945. Calënder de Gherdëina 2016, pl. 79-80.
 Mununënt de lën tla capela di tumei de Santa Cristina.
 N pestin a doi moles per stlufé i graniei de orde. Scultura sun 1 pustamënt dla funtana dan la Cësa di Ladins a Urtijëi. Reprejentea n pitl muliné che jeta ora i graniei de ordeCalënder de Gherdëina 2009, foto dancà..
 Pitla figura de bront dl Spinalonga.

 Scric publichëi 
 Na scola chier stredes nueves. Calënder de Gherdëina 1976, pl. 65.

 Mostres 
 Mostra "Bienale de Bulsan". Prim premi cun la scultura te lën "Il legionario morente".
 Mostra a Roma cun Mili Schmalzl, Hans Piffrader y Ignaz Gablonertl 1938Carl Kraus, Hannes Obermair: Mythen der Diktaturen. Kunst in Faschismus und Nationalsozialismus – Miti delle dittature. Arte nel fascismo e nazionalsocialismo. Schloss Tirol 2019.. 
 Gauausstellungen Tirol-Vorarlberg a Dispruch 1940–1944. Raimund Mureda (Moroder) a metù ora adum cun Luis Insam, Siegfried Moroder, Albino Pitscheider y Otto Moroder uni anKarl Paulin: Heimatliche Kunstblüte im 5. Kriegsjahr, unsere Künstler im Rahmen der  Gau-Kunstausstellung Innsbruck 1944. Bozner Tagblatt, 28. Juli 1944, pl. 3.
 Ai 15 de setëmber 1979 giaurida dla mostra de Raimund Moroder tla sala dla Lia Mostra d’Ert a Urtijëi.
 Auril 1985 tla galeria cumenela de Persenon a Bulsan tla galeria GoetheCarl Insam: Cronica 1985. Calënder de Gherdëina 1987, pl. 166.. 
 Museum GherdëinaCari Insam: Cronica 1992. Calënder de Gherdëina, pl. 173.
 Museum de Gherdëina 2018, mostra de Raimund Mureda y Luis Piazza tla cësa di congresc a UrtijëiSofia Stuflesser, Claudia Urthaler: Cronica 2018. Calënder de Gherdëina 2019, pl. 278..

 Cëla nce 
 Scultëures de Gherdëina
 Notes 

 Bibliografia 
 Direzion Scola d’Ert: Cumià dala Scola d’Ert de Urtijëi. Calënder de Gherdëina 1978, pl. 30-35.
 Karlheinz Mureda: Mostres d’ert a Urtijëi 1979. Calënder de Gherdëina pl. 47-47, doi fotos de lëures
 Edgar Moroder: Die Moroder. Ein altladinisches Geschlecht aus Gröden-Dolomiten. Vom 14. bis zum 20. Jahrhundert. Ursprung – Geschichte – Biographien – Anhang. Beitrag zur tirolischen Familienforschung. Urtijëi 1980, p. 226–229 Liber Moroder.
 Franz Vittur, Josef Kostner, Frida Piazza, Karlheinz Mureda: Raimund Mureda: Formgebung in Schule und Kunst. Südtiroler Künstlerbund, Verlagsanstalt Athesia, Bulsan 1992. ISBN  978 8870146813.
 Albert Moroder, Meinrad Demetz, Wilfried Senoner, Josef Kostner:  Lecort de bera Raimund Mureda 1908-1985. Calënder de Gherdëina 1986, pl. 70-71.
 Njonta al liber families Moroder plata 122–125, PDF.
 Helmuth Oehler: Skulptur im Nazionalsozialismus in Tirol. Ein Überblick. Da Wolfgang Meighörner (Hrsg.): Zwischen Ideologie, Anpassung und Verfolgung. Kunst und Nationalsozialismus in Tirol. Catalog dla mostra tl Landesmuseum Ferdinandeum a Dispruch 2019, pl. 164–179 (tudësch).

Mureda, Raimund
Mureda, Raimund
Mureda Raimund